Monumentet er 60 meter høyt, eller tre meter høyere enn Triumfbuen i Paris, som tjener som forbilde og modell. Inne i byggverket finnes det flere rom, balustrader, utkikkspunkt og heiser. Blant inskripsjonene på buen er teksten til den revolusjonære hymnen «General Kim Il-sungs sang», samt året 1925 (året da nordkoreanske historiebøker sier at Kim startet geriljakrigen mot okkupantene) og 1945 (avslutningen på den andre verdenskrig som også avsluttet den japanske okkupasjonen).